पाएं अपने शहर की ताज़ा ख़बरें और फ्री ई-पेपरडाउनलोड करें
महाराष्ट्र से गांजा लाकर पखांजूर इलाके में बेचने के फिराक में घूम रहे दो युवक बांदे पुलिस की रूटीन जांच में फंस गए। पूछताछ में युवकों ने अपना गुनाह कबूल करते कहा उन्होंने इसे 6 हजार रुपए में खरीदा है। युवक तब चौंक गए जब पुलिस ने उन्हें इसकी असली कीमत 3 हजार रुपए बताई। इसके साथ ही गांजा के धंधे में ठगे गए युवकों के खिलाफ पुलिस तस्करी का मामला दर्ज कर दोनों को गिरफ्तार करते बाइक व गांजा को जब्त कर लिया।
बांदे पुलिस द्वारा 4 मई को रूटीन के तहत मरोड़ा के वनोपज जांच नाका के निकट चेक पोस्ट लगा वाहनों की जांच की जा रही थी। इसी दौरान दो युवक एक बाइक में इरपानार पीवी 78 से मरोड़ा वनोपज नाका की ओर आते हुए दिखाई दिए। युवकों ने आगे पुलिस को देख बाइक को यू टर्न लिया और वापस भागने लगे। पुलिस को उन युवकों पर शंका हुई और दोनों का पीछा कर घेराबंदी कर उन्हें दबोच लिया। पूछताछ में दोनों युवक संतोषजनक जवाब नहीं दे रहे थे। दोनों घबराए हुए थे। दोनों को जांच नाका के पास लाकर पूछताछ की गई।
सही जवाब नहीं मिलने पर बाइक की जांच की गई तो उसकी डिक्की में एक पैकेट मिला। युवकों के पेंट के जेब से भी गांजा के पैकेट मिले। पूछताछ में दोनों युवकों ने अपना नाम बबल ू मंडल 40 वर्ष पिता विरेेंद्र निवासी पीवी 114 भरतपुर तथा संजीत हालदार 42 वर्ष पिता शैलेंद्र पीवी 34 निवासी प्रेमनगर दोनों थाना पखांजूर बताया। युवकों ने बताय वे गांजा को महाराष्ट्र के कालीचर के बाजार से खरीद कर इरपानार के मार्ग से होते हुए पखांजूर जा रहे थे। गांजा 6 हजार रुपए में खरीदे हैं। युवकों ने जिससे गांजा खरीदा उसका नाम पता की जानकारी होने से इंकार कर दिया। पुलिस ने जांच के बाद कहा यह गांजा 3 हजार रुपए का है। इसके साथ ही 20 हजार की बाइक भी जब्त कर ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn